Shalom ja tere õhtust!
Eetris on TV7 Iisraeli Uudised Jeruusalemmast
Põhiteemad -
David Friedman, kes valiti eile õhtul Trumpi saadikuks Iisraelis,
ütles, et loodab luua Jeruusalemmas, mis on Iisraeli igavene pealinn,
purunematu ühenduse nende kahe riigi vahel.
Iisraeli vanemametnikud
palusid Donald Trumpil rääkida ametist lahkuva Obamaga,
et ta ei paneks vetot ÜRO Julgeolekunõukogule
edastatud palestiinlaste eelnõule, millega tahetakse panna
rahvusvahelist kogukonda Iisraeli boikoteerima.
USA riigisekretär Kerry süüdistas Assadi valitsust
Süüria põhjalinnas Aleppos ei milleski vähemas kui massimõrvas.
USA ametisse astuv president Trump teatas möödunud õhtul,
et valib David Friedmani enda nõunikuks Iisraelis
nii presidendikampaania ajal, kui Iisraeli uueks suursaadikuks.
Trumpi sõnul on Friedman
olnud ta kauaaegne sõber ning lojaalne nõunik,
lisades, et ta on USA-le väärtuslikuks abiliseks,
et tugevdada suhteid liitlastega ning rajada rahu Lähis-Idas.
Friedman vastas pakkumisele,
öeldes, et töötab väsimatult kahe riigi vaheliste
suhete tugevdamiseks ning regioonis rahu tagamiseks.
Ta lisas, et plaanib seda teha
USA saatkonnas Jeruusalemmas, mis on Iisraeli igavene pealinn.
Seotud uudised -
Iisraeli vanemametnikud
küsitlesid Donald Trumpi ja palusid tal rääkida
ametist lahkuva presidendi Obamaga, et ta ei paneks vetot
Palestiinlaste eelnõule, mis esitati ÜRO Julgeolekunõukogule.
Eelnõu nimetab muuhulgas Iisraeli asundusi illegaalseks aladel,
mida palestiinlased ihkavad oma tulevase riigi osaks
ja kutsub rahvusvahelist kogukonda Iisraeli boikoteerima.
Eelnõu saadetakse hääletusele enne Obama ametist lahkumist,
mis on seega viimane asjaolu, mille osas saab USA president
tuua muutust Iisraeli-palestiinlaste konflikti.
Teistel teemadel -
Juutidest elanikud Läänekalda Amona äärealal
valmistuvad võimalikuks sundväljaviskamiseks,
kuna nad keeldusid valitsuse pakutu tehingust,
millega oleks neile tagatud rahumeelne kolimine lähialadele.
Amona äärealal,
mis peab ülemkohtu seadusel olema 25. detsembriks lammutatud,
kuna asub palestiinlaste aladel, on koduks 330 juudile.
Valitsus ei suutnud leida lahendust, mis tõstatas võimaluse vägivallaks
juutidest elanike ja Iisraeli julgeolekuvägede vahel,
kes on saadetud Amonat lammutama.
Amona elanikud tõotasid jääda äärealale
ning seista vastu peatsele väljaviskamisele.
Kõik majad, mida võite Amonas näha,
kuuluvad meile ja Iisraelile, mis tõttu jääme siia.
Valitsus käskis meil viivitamatult lahkuda.
Kõiki neid inimesi ja peresid, keda näete siin täna hommikul,
plaanib valitsus tõsta nende majadest välja.
Jääme igavesti Amonasse.
Elanikud, kelle hulgas
on kümneid teismelisi Läänekaldalt ja Iisraelist,
valmistuvad rünnakuks Iisraeli julgeolekuvägedele.
Nad püstitasid piirdeid prügikastidest ja ajutistest ehitistest,
et takistada Iisraeli politseid ja armeed,
keda pole praeguseni antud piirkonnas nähtud.
Amona ääreala juht kinnitas, et plaanivad jõulist
ja sihiteadlikku rünnakut kogukonna väljajuurimise vastu.
Ta rõhutas, et nad ei vabanda juutide kodumaale naasmise pärast.
Tegelikult me ootame.
Arvatavasti mõne tunni pärast tulevad väed tühjendama kogukonda.
Korraldame jõulise ja kindla võitluse perede kodust väljaajamise
ning kogukonna väljajuurimise tõttu, mis kahjustab juutide elu-olu
Juudas ja Samaarias (Läänekallas), mis on on kui juutide häll.
Oleme naasnud koju ega kavatse selle pärast vabandada.
Tegemist pole esimese korraga,
mil Amona äärealal sunnitakse elanikke lahkuma.
2006. aastal oli Amonas vägivaldne väljatõstmine,
kus Iisraeli võimude poolt lammutati üheksa hoonet.
Politsei vastandus tol ajal tuhandete elanikega,
kes ründasid ametnikke, mille tõttu sai 200 in vigastada.
Iisraeli kaitseminister Lieberman ütles möödunud õhtul,
et IDF-i või julgeolekuvägede vastast vägivalda ei sallita.
Ta kutsus Amona elanikke hülgama vägivaldse plaani
ning mitte seada ohtu asunduste ettevõtmist.
Teateid konfliktist Iisraeli põhjanaabriga -
USA riigisekretär Kerry süüdistas Assadi valitsust
Süüria põhjalinnas Aleppos ei milleski vähemas kui massimõrvas
ning Venemaa ja Süüria peavad tegema strateegilise otsuse rahuks.
Pole mingit õigustust valimatus ja võikas jõhkruses elanike vastu
Assadi režiimi, Venemaa ja Iraani liitlaste poolt
nii möödunud nädalatel kui viimase viie aasta vältel.
Assadi režiim teostab ilmselget massimõrva.
Oleme näinud valimatut tapmist, mitte sõjaõnnetusi
ega juhuslikke tsiviilohvreid, vaid eesmärgistatud
ja küünilist poliitikat tsiviilelanike terroriseerimiseks.
Pärast Venemaa vahendatud relvarahu ennistamist Aleppos,
algas operatsioon evakueerida tuhandeid tsiviilisikuid ja sõdureid
viimasest lääneriikide toetatud mässajate kindlustusest,
mis tõi Süüria presidendile Bashar Assadile suurvõidu.
Kiirabiautode kolonn, millele järgnes rivi rohelisi busse,
väljusid laastatud ja mässajate kontrollitud Aleppost,
mida piirati ja pommitati kuid Süüria valitsusvägede poolt.
Samal ajal ÜRO erinõunik Staffan de Mistura sõnul
jäi ida-Alepposse 50 000 in, kellest 40 000 asustatakse ümber
valitsuse kontrollitud Lääne-Alepposse.
Sõdurid ja nende pered viiakse mässajate kindlustusse Idlibi,
millest saaks de Mistura sõnul järgmine Aleppo,
kui kodusõjas ei jõuta mingi lahenduseni.
Seal on 50 000 inimest.
Usume, et suur hulk neist 50 000-st,
arvatavasti u 40 000 lähevad Aleppost läände, mitte Idlibi.
Samuti on võitlejad.
Meie hinnangul on neid seal ligi 1500-5000.
Me ei tea täpselt,
kuid uurime andmeid, sest nad on peitunud majadesse.
Koos nende peredega peaks neid olema u 10 000.
Kui nende pered lähevad nendega, siis kuhu nad suunduksid?
Loomulikult Idlibi.
Mis saab Idlibis?
Mul on kahju öelda, et me ei tea täpselt,
kuid vaadates Aleppos juhtunut ja kui ei sõlmita lepet relvarahuks
ega peeta mingit poliitilist arutelu, saab Idlibist järgmine Aleppo.
Venemaa president Putini sõnul, kes on ametivisiidil Jaapanisse,
on järgmiseks sammuks Süürias jõuda leppele riigiülese relvarahuni.
Loodan siiralt, et Süüria armee
pärast selle edukat sõjalist operatsiooni Aleppos
saab sinna jääda, et tsiviilisikud võiksid elada rahulikku igapäevaelu.
Mitmed tuhanded on naasnud pooleldi hävitatud majadesse.
Järgmiseks sammuks
on jõuda relvarahuni kogu Süüria territooriumil.
Peame vahetuid kõnelusi opositsioonivägede esindajatega.
Süüria sõja algusest alates, millest saab peagi kuus aastat,
on hukkunud u pool miljonit inimest ja enam kui 11 mln ümber asustatud.
Tegemist on suurima põgenikekriisiga pärast teist maailmasõda.
Tänan vaatamast.
Paluge jätkuvalt rahu Iisraelile ja Jeruusalemmale!
Olen Jonathan Hessen.
Ilusat nädalavahetust ja kohtumiseni järgmisel nädalal.
Tõlge: Mailis Mägi